Pühapäev ja mitte ainult, Emilyl siis kolmas ametlik näitus ja seekord siis Kalevi staadionil. Mõtlesin küll hommikul, et mis siis kui näitus venib, kuna ma ise tõttasin kohe edasi juba sõbranna pulma, aga õnneks kulges kõik suurepäraselt ning kui ringis käidud saime ka veidi kaasa elada Lexi agility võistlusele. See oli minu jaoks esimene kord seda lives vaadata ning väga lahe, Lexi on ikka ülitubli ja kiire. Näitusele ja Lexi agilityle olid tulnud kaasa elama ka Ert ja Elli. Nemad siis vaataja rollis. Seekord käis siis Emily ringis koos Emmaga. Kohtunik tunnistas parimaks kutsikaks Emily ning saime ka eriauhinna. Peale seda pidime veel ringi jääma, kuna tuli veel parima kutsika valimine koos Remusega, kuid jah, nii kui Emily Remust nägi tahtis ta talle järgi joosta ja ei enam sellest õpetusest midagi kasu polnud, et Emily me peame ennast hetkel poseerima, mitte teisele järgi kiirustama. Remus oli küll väga tubli ning igati vääris Parimat:):) Meie siis teised ja vastassugupoole parimad. Nii Emily kui ka Emma olid ringis väga tublid. Emmal oli juba eelnevalt parima kutsika tiitel käes, nii et ma arvan, et nad leppisid enne kokku, et seekord siis Emily. Üks töökaaslane küsis täna, et mis sa teed ja mina just parasjagu täitsin ühte näituse registreerimislehte ja siis veel teist ja siis ta hakkas naerma, et ikka nii tihti, aga ongi ju lõbusam:) Järgmine ametlik katsumine siis juba Rakveres ja sellel laupäeval läheme kindlasti Emmale Lagedile pöialt hoidma, nii et Emma saba ilusaks ja poseerima:). Mõtlesin, et huvitav oleks Emily erinevate kohtunike kirjeldusi lugeda, nii et tegin selleks eraldi lingi. Kui huvi siis otsi üles Näituseinfo ja vaata sisse. Aa ja veel seda ka, et ma kohe imestan, kuidas Emilyle meeldib kodus poseerida, oleks ta ringis ka nii kuulekas, aga meil selle nimel töö käib:)